
" DIN VIATA LEGIONARA " 

Cu acest titlu, editura ,r Omul nou' 1 din Salzburg publică amintirile profeso¬ 
rului Nicolae Pătraşcu dintr'o perioadă foarte agitată a vieţii naţionale şi 
legionare: Decembrie 1939-Septembrie 1940. Atât caiitatealitatea autorului: 
fost secretar general al Mişcării Legionare,^cat şi' a editorului: fost şef al 
aceleeaşi Mişcări, fac ca mărturia amintirilor să capete o deosebită greutate. 

Nu ştim cât de oportună va fi fost tipări rea,astăzi, a unei cărţi pline de 
date - şi de numele unor oameni cari, pentru românismul lor dovedit, ar putea 
;avea mult de suferit în Iugoslavia şi România; dar faptul, pentru dl Sima,nu 
(poate avea prea mare importanţă. 

Remarcăm dela început că bănuelile noastre cu privire la vina legionară în 
marile masacre ce-au decapitat Mişcarea găsesc în cartea scrisă de Pătraşcu şi 
editată de Horia Sima o neaşteptată, dar foarte competentă confirmare.0^jgafiiu_^ie 
nediscutată seriozitate şi în măsură să cunoască bine lucrurile ne încredinţa¬ 
seră deja că Miti Dumitrescu a plecat în ţarâ f în vara anului 1939t cu ferma 
convingere că,fiind vorba de "răsbunare",ea nu se putea concepe fără căderea 
concomitentă a lui Carol şi a lui Călinescu; altfel,căzând numai unul dintre ei 
riscam să ne pomenim, în loc de răsbunare, cu uciderea întregei elite legionare 
aflate în mâinile lor.. Se întâmplă însă,precum vedem în pg.2,.că îndată după 
|Miti,"încă dim luna August",pleacă în ţară şi Horia Sima. Ce asigurări va fi 
Idat el lui Miti,nu putem şti,dar bănuim după rezultate: cu imaginaţia sa ferti- 
i lă,hrănită de prea multa lectură a romanelor poliţiste,îi va fi spus,după pro¬ 
babila înţelegere cu vreun important plutonier din armată,că e deja organizată 
o "revoltă",al cărei semnal trebuia să fie uciderea lui Călinescu.Aşa ne expli¬ 
căm insistenţa celor 9 de a anunţa la radio evenimentul,deşi pentru a pătrunde 
acolo exista riscul de a ucide şi altă lume,cu totul nevinovată.Altă explicaţie 
nu găsim,căci moartea lui Călinescu şi-aşa n'avea cum şi de ce fi tăinuită. 

! f Dar a urmat ce se temea -şi voia să evite- Mi ti Dumi trescu: în locul ade¬ 

văratei "răsdunări",s'a prăbuşit întreg edificiul construit,cu atâta trudă şi 
migală,de Căpitan. Uciderea lui Călinescu nu putuse decât să întărâte nebunia 
regelui paranoic,rămas în viaţă,dându-i un minunat pretext de^a se scăpa de 
toată elita legionară.Sute de oameni,pregăti ţi în grei ani de glorie şi sufe¬ 
rinţă,au fost măcelăriţi într'o singură noapte! 

Comisă trista ispravă^Horia Sima se întoarce la Berlin.în seara Crăciunului 
-notează Pătraşcu( p. 4) - * 11 C oman da A t iii a fost şi el toată seara î n bună dispozi ¬ 
ţie »păs trându-şi liniştea şi seninătatea sa obişnuită".Şi avea şi de ce: pieri¬ 
seră,nu-i vorbă,un Clime,un Banea,un Nicoară,Gârcineanu,Totu,Cantacuzino,Bănică 
Pihu,Şiancu,Cotigă,Istrate,Ionică,- dar rămâneau încă,slavă Domnului!,un Boro- 
baru,Sima,Cârtiţă Moisescu... 

Comentând mai târziu articolul "22 Septembrie 1939* 1 din VATRA( 1951)» 11 coman¬ 
dantul” se întreba cu prefăcută naivitate: "Cine-ar fi crezut,domnule,că odată 
ce echipa s'a predat şi a mărturisit de a fi ucis ea pe Călinescu,vor avea de 
suferit şi alţi nevinovaţi?" Interesant că prin ascuţita sa minte n'a trecut 
^nici ca perspectivă ceea ce toată lumea de rând ştia!.. 

N'amvrea ca cititorii cari n'au avut dela început VATRA să ne înţeleagă 
rău. Nu-i vorba aici de a micşora vina politicienilor români,în cap cu Carol; 
ci în preocuparea de aerisire a Mişcării noi căutăm,în toate cele petrecute, 
eventuala noastră parte de vină. Există o răspundere în Mişcarea Le gionară? 

Şi cine,dintre noi, răspunde de masacrele din 1938-1939? 

Dl Pătraşcu notează,în pragul anului 1940 (p»10-ll),că Horia Sima "dispunea 
de o experienţă imensă,scoasă din timpul acţiunii pe teren,începând din primii 
ani de luptă legionară şi culminând cu cei doi de ani de zile ai prigoanei din 
urmă , cât a condus întreaga luptă a Gărzii de Fier împotriva regimului poliţist 
al lui Carol II". La p.201-202,citim: " Lupta împotriva regimului a fos^ 68Rdnsâ 
de Hori a S ima.El a reorganizat Legiunea în vara şi toamna anului 1938 şi tot el 
a dat cele mai puternice lovituri acestui regim .Căzând Căpitanul,Horia Sima 
şi-a luat asupra sa r)spunderea continuării luptei".însfârşit,p.241s în 1938 , 
Horia Sima "a părăsit cadrul provincial ... şi a venit la Bucureşti să conducă 
luptele întregei Mişcări ..• Voinţa lui nesdruncinatg a condus lupta întregului 
an 1938", In 1939 tel s*a întors din Germania ca să lovească pe adversar atunci 
când nici nu se mai aştepta ". Cum l-a lovit,văzurăm.Oricttm,pentru întrebarea 
pusă textul este extrem de clar: fostul secretar al Mişcării Legionare afirmă 
categoric r într'o carte editată de fostul şef,că o răspundere există în Mişcare, 
şi că pentru tot ce s' a întâmplat în anii 1938-39 răspunzător e dl Sima ; un şef 

-insistă autorul(p.203)- "ia hotărîri şi răspunde jn numele tuturor". "Coman¬ 
dantul" însuşi recunoaşte faptul,când,în casa lui Budişteanu,simte nevoia să 
explice "rostul luptelor lui de la preluarea conducerii legionare , din vara 
anului 1938 şi până în 1940"(p.207).Lucrul e deci destul de clari Dar nu com¬ 
plet: căci dl Pătraşcu nu lămureşte cum de şi-a permis un şefuleţ "provincial" 
să înfrângă ordinele categorice ale Căpitanului şi ale inginerului Clime,dispu¬ 
nând nişte atentate care au dus la tragedia cunoscută,- nici cum a înţeles 
acesta să răspundă după catastrofa pe care-a provocat-o. Rămâne,în tot cazul, 
lămurit,fără putinţă de răstălmăci re, că autorul legionar al faptelor din 1Î38- 
39 e Horia Sima.Dacă cele comise sunt un merit sau o nebunie, judece fiecare! 

Dar să trecem la lucruri mai puţin triste.* In ţară,aufla vânt de destinde- 

( re.Făcută fără "comandant",ea comporta două riscuri la fel de importante: pune¬ 
rea eroului nostru pe linia moartă şi... secarea fluviului de jertfă. Or,lui 
Horia. Sima îi rămăsese ca un cui în cap că strălucirea viitorului naţional e 
direct proporţională cu câtul de jertfă; că doată d'aia se şi trudise atâta 
pân'acum.Jertfă a altora,se înţelege,căci trebuia să mai şi rămână cineva,ca să 
conducă... Teribilul dezastru din Septambrie nu l-a descurajat deloc,dată fiind 
"viaţa lui de hotărîre nesdruncinată în urmărirea unui scop,precum şi curajul 
şi abnegaţia de a intra în luptă,fără să se întrebe dacă are sută la sută şansa 
de reuşită sau se aruncă în prăpastie şi risc",cum scrie Pătraşcu,glumeţ(p. 5 ) . 
Ajuns deci la Berlin,el începe pregătirile "pentru o nouă ofensivă de luptă"(5) 
"Afară de comandant -spune Pătraşcu(7,10)- toţi lucrau în fabrici... Cât timp 
noi lucram în fabrici,comandantul se gândea",solitar,iar produsul cugetării îl 
expunea tuturor Dumineca.Nu prea ştim la ce-i servea gândi tul,câtă vreme "pla¬ 
nurile" pentru felul său de "acţiuni" la putea lua deagata din revistele pentru 
copii.Ascultaţi: "Comandantul a examinat întreaga tactică în legătură cu cu cu¬ 
cerirea unui oraş,în care trebuia să ocupe mai întâi instituţiile de extrema 
necesitate,adică acelea care deţin forţe şi mijloace de legătură,a a telefon,te¬ 
legraf, etc. Concomitent se urmărea anihilarea forţelor de intervenţie a unită¬ 
ţilor militare.Odată cucerit un centru,venea la rând legătura cu celelalte cen¬ 
tre de acţiune. Urma apoi recrutarea de forţe noi dintre legionari şi prieteni 
pentru a putea să se menţină pe poziţie ... Se încheia apoi lichidarea ultime¬ 
lor rezistenţe şi restabilirea vieţii nrmale"(lO).Aţi văzut ce simplu? Şi ce 
urmărea noua "acţiune"? Nici mai mult nici mai puţin decât "răsturnarea're&mu- 
lui de pe atunci din România,şi alungarea marelui vinovat,Regele Carol II".Cu 
ce mijloace? Ne-o spune acelaş Pătraşcu,cu obişnuita-i candoare(45)• "In lovi¬ 
turile date ti răniei,încuibată la Bucureşti, ne-am bazat ... mai cu seamă pe ne - 
precupeţirea vieţii şi a sângelui legionar ".Guvernarea legionară "ar fi adus cu 
sine pedepsirea asasinilor Căpitanului",- adaogă autorul(p.13),uitând că parcă 
mai fuseseră odată pedepsiţi: la 21 Septembrie... 

( Cei ce trebuiau să facă marea ispravă erau în total vreo 10 inşi.Ca nu cum¬ 
va să se răsgândeasc^,lăsând baltă fericirea ţării,"comandantul" îi pune să is¬ 
călească şi un "legământ"( 21 ),prin care se obligă,"în faţa mormintelor scumpe" 
(dar săpate de Sima),să continuie lupta "cu cea mai mare înverşunare",să nu pă¬ 
răsească niciodată "linia lui Corneliu Codreanu",să răsbune "fără cruţare şi 
fără milă pe toţi cei care au căzut"; "vom pedepsi toate uneltele duşmane din 
mijlocul nostru -continuă luptătorii- ca să rămână exemplu de străşnicie în is- 
torie.Vrem să întemeiem o Românie Legionară,aşa cum a fost înţeleasă în mintea 
lui Corneliu Codreanu". Aceste nobile obligaţii şi-le luau dnii Sima,Cârtiţă 
Boian,Borobaru,Roşu,Lică Popovici,etc.,- dintre cari unii,probabil în omagiu 
"liniei Căpitanului",n'au ezitat să-şi îngrămădească mai târziu trei etaje de 
ceafă... Convingerea lor,ciudată,era că legionarii fugiţi din ţară puteau dis¬ 
pune "în perfectă independenţă de soarta Mişcării"(22).Cât de rău cunoşteau ve¬ 
chea gardă,se vede din comica adnotare a autorului în legătură cu vizita d-lui 
Mironovici la Berlin: " m x a mirat şi bucurat totodată robusteţea acestui om şi 
dr agostea lui faţă de ţară ".spune Pătraşcu(25) 9 - Şi acest certificat de patrio¬ 
tism,dat de ou găinii,va fi mirat,desigur,şi pe vechiul fondator al Legiunii... 

In această atmosferă de tensiune patriotică,"băeţii se gândeau şi la un 
marş al nostru(chelului,fără tichie,îi stă rău).Nu era niciunul poet între noi. 
Din încurcătură ne-a scos însă Smultea.Stând într^o seară singur în bojdeuca 
lor din Tempelhof,a compus trei strofe... Comandantului i-a plăcut".Şi nu putea 
să nu-i placă,de pildă,savuroasa sinceritate din strofa 2-a: "Camarazi viteji, 
venim la voi ... Cu credinţă'n jertfa voastră mare- Pe morminte vrem să ne'nchi - 
năm"(15-16). "Erau -nu-i vorbă- unii dintre camarazii noştri refugiaţi la Ber¬ 
lin, cari, de câte ori era vorba de a întreprinde ceva în ţară,obiectau cu între- 

barea: ce ne facem în cazul unei nereuşite? Un eşec al acestei lovituri putea 
să pună Mişcarea Legionară în situaţia de a fi distrusă pentru zeci de ani.Aşa 
cum se întrevedea ,dacă s'ar mai fi continuat încă o serie de execuţii în masă"; 
teama acestora era însă exagerată,câtă v.reme rămânea în viaţă Horia Sima,- fapt 
cu. totul sigur,fiind el dotat "de o surprinzătoare abilitate de a se strecura 
printre toate cursele întinse de duşmani"(11)• 

Expediţia pleacă deci la drum.Probabil să se fi făcut şi o poz£,în atitu¬ 
dini dârze,pentru veşnicirea istoricului moment,- dar cartea nu ne-o spune. 
Entuziasm^,„aşa şi-aşa."Comandantul -notează Pătraşcu(55)- a făcut un puternic 
efort sufletesc pentru a-mi inspira credinţa în biruinţa Mişcării Legionare"; 
"din fotografia lui ştearsă parcă mă privea cu ochi tulburi Vasile Cristescu. 
I-am simţ it mustrarea privirii lui (poate pentrucă şi el căzuse victimă acelu- 
iaş soi de copilării)şi voiam să mă desprind mai repede " (36)S la gară,"mă urc 
.şn vagon, ajutat de toţi "(39)«Urnirea-i tare anevoioasă."Ne simţeam naufragiaţii 
unei corăbii care s'a scufundat cu cei mai buni cârmaci ai ei"(44)* Pe timpul 
Căpitanului era altfel,reflectează amărât Pătraşcu,cu altă ocazie(65): "Că fru¬ 
moasă era viaţa pe atunci! Nu numai viaţa îţi părea frumoasă pe vremurile ace¬ 
leaşi şi moartea.Cu ce avânt trăiau şi luptau băeţii pentru Legiune! Şi cu ce 
sentimente se aruncau pentru ea în moarte!" Pe când acum,cu Sima... 

Ajuns cu greutăţi la Ofcea,în Banatul zis sârbesc -scrie Pătraşcu(74-75)-? 
"aud poc,poc,la geam.Din întunerec se strecoară discret -natural...- Comandan¬ 
tul.După el Traian Borobaru, legănându-se şi strângându-mi mâna cu bucurie". 
Ce-avea de se legăna,nu ni se spune. In scurt,sosiră alţi doi luptători,aşa că 
se găseau acum,la graniţele României,ca unică speranţă de salvare a ţării lui 
Traian,a ţării Basarabilor şi Muşatinilor,a ţării lui Şaguna,lui Eminescu,Pâr- 
van,Carp,Maiorescu,nu mai puţin de 5 vi teji,doldora de focul sacru al credin¬ 
ţei, nerăbdători să se măsoare cu duşmanul; e vorba,pe lângă autor,de Sima,Negru. 
Dimitriu şi Borobaru.Neamul sta cu sufletul la gură,de emoţie şi nădejdi... 

Facem o paranteză,spre a semnala un pasagiu,la p.88,ce ilustrează admirabil 
distanţa dela mit la realitate.Ion Tomici,gazda dela Ofcea,"auzise el de Horia 
Sima şi era curios să vadă cum arată la înfăţişare şi c.e fel de om e în felul 
lui.Ion Tomici aflase o mulţime de lucruri din gazetele româneşti despre Coman¬ 
dant,dar nu l-au putut influenţa cu nimic... Cu cât prigonitorii noştri îl ur ¬ 
măreau mai disperaţi pe Horia Sima , cu atât admiraţia pentru el creştea în sufle¬ 


tul poporului setos de dreptate".Ceeace confirmă cât de mult l-a ajutat poliţia 
v pe Sima în făurirea mitului.Dar iată că gazda are acum în casă pe "comandant" 
în carne şi oase,fără să-şi dea însă câtuş de puţin seama,din comportarea şi 
înfăţişarea omului,peste ce noroc dăduse: Tomici "s'a interesat "s'a interesat 
dacă Horia Sima e în ţară sau în Germania şi dacă ştim ce face el în timpul a- 
cesta.I-am răspuns aşa cum credeam că-i convine omului.Discutând,abia ne mai 
puteam, ţine râsul,ca să nu ne trădeze situaţia ciudată în care ne aflam; căci 
bietul om n'avea de unde să-şi închipuie că ar putea fi Horia Sima acela pa 
care îl servea la masă (şi pe bună dreptate!).In casa gazdei noastre eu eram . 
considerat cel mai mare şi mie îmi veneau toate onorurile... Pe Comandant nici 
nu-1 prea băga în seamă .El nu vorbea prea mult.şi, cum auzea cam greu , Tomici-se 
distra ni ţel . vorbindu-i la ureche . Nu-şi putea imagina prietenul nostru că omul 
acesta ... era Horia Sima , Comandantul nădejdilor noastre şi al poporului român ". 
Şi nici n'avea cum să-şi imagineze,ştiut fiind bunul simţ al ţăranului român... 
Cele de mai sus spulberă însă şi legenda răspândită de brigadirirla Rostock, 
pentru umflarea aureolei,.cum că "comandantul" şi-ar fi pierdut auzul în bătaia 
ce-avea să ia dela jandarmii români din Banat. 

Tot aici găsim mărturisită o foarte curioasă potriveală între comportarea 
Siguranţei române şi a grupului Sima în a ascunde adevărul cu privire la omorî- 
rea Căpitanului. Tomici,ca toată suflarea românească,ar fi vrut să ştie dacă 
trăieşte Căpitanul."Noi -spune Pătraşcu(87)- n'am spus nici da nici nu. Era răs ¬ 
punsul în doi peri ,aşa cum obişnuiam să face m î n tot timpul dela uciderea lui . 
Văzând omul nostru că nu dăm un răspuns negativ,îşi închipuia că ştim noi ceva, 
dar că nu voiam să-i spunem".Dar această atitudine servea perfect pe a "oficia¬ 
lităţii româneşti",care,"după ce a publicat comunicatul uciderii,a împrăştiat 
prin toţi agenţii ei tot felul de legende,după care Căpitanul ar fi scăpat din 
măcelul din noaptea de 29 Noembrie şi că s'ar găsi undeva prin străinătate". 
Care să fie pricina acestei potriveli?... 

Ceata noastră aştepta deci să pornească la cucerirea României.Dar se întâm¬ 
plă un bocluc: "comandantul",al cărui "ascuţit simţ al- situaţiilor stârneşte 
mereu admiraţia lui Pătraşcu,- aflându-se probabil bine în gospodăria lui To¬ 
mici, găseşte cu cale să se oprească nu mai puţin de o săptămână,cu 5 oameni 

străini f într un sătuleţ dintr'o ţară ce trăia în febra războiului! In afară de 
lipsa de patriotism, a negiijenţei,care putea primejdui.*, eliberarea ţării,- 
dar era cu neputinţă ca prezenţa lor să nu bată la ochi! Vin deci,cum era de 
aşteptat,jandarmii; doi dintre revoluţionari sunt arestaţi,ceilalţi scapă as¬ 
cunşi într'un coteţ.Ziua următoare o petrec*tot ascunşi,în podul hulubilor Ia 
alt ţăran. Evident, nici găini le, nici Btrfcelfe'de porumbei, ne având cea mai mică/ 
\idee de sublimele gânduri patriotice,de "clocotul vulcanic” ce înfierbânta frun¬ 
ţile celor, trei inşi de dedesubt,lăsau să plouă neglijent asupra lor nedemne 
resturi rău mirositoare,de care autorul se plânge cu amar.Podeaua,se'nţelege, 
era la fel de bine tapetată,"încât nu mai aveai loc să te aşezi fără să dai de 
urmele lor"(96),dar "comandantul" suporta totul cu răbdare,ştiind că nimic mare 
nu se poate fără jertfă.Deocamdată,jertfă au dat mai mult gazdele,care au fost 
duse cu spanga dela spate? Ion Tomici,"bătut ciunt de către sârbi,avea câteva 
coaste rupte şi era bolnav"(180). 

^ "Comandantul era grozav de abătut -povesteşte Pătraşcu(92).Aşa supărat par- 
I că nu l-am văzut niciodat^.Prin pierderea băeţilor dela Ofcea ni se descoperise 
I tot planul... pierdea din nou o ocazie de a birui total ... se prăbuşea un efort 
extraordinar şi cădeau jertfă câteva elemente care nu mai puteau fi înlocuite 
curând".Şi bietul neam,care aştepta cu respiraţia oprită sosirea caravanei! Dar 
acum nu mai era nimic de făcut: căzuse Borobaru... 

Duşi la Belgrad,cei doi voinici arestaţi "au declarat -fără prea multe na- 
zuri-r..- de existenţa noastră,şi acum se cunoştea totul"( 105 .) «"în această situ¬ 
aţie -încheie Pătraşcu filosofic- nu ne mai rămânea decât să ne salvăm viaţa ... 
Orice tânguire nu mai plăteşte nici doi bani.Principalul e să se salveze ce mai 
e de salvat",adică "comandantul"... Care,după "aranjarea" lui Tomici şi năcazul 
cu orătăniile,decide totuşi,cu invincibilă ardoare,continuarea operaţiilor... 

Ajung la Vladimirovăţ.Aci,"sângele rece" şi geniala sa intuiţie sunt iarăşi 
puse la grea încercare .Văzând o pădurice, el», "a fost mereu» de părere să mergem 
să stăm acolo",mai la umbră,deşi câmpul era plin de lume.Dar în marginea &um«- 
brăvii se ivi o uniformă soldăţească; "apropiindu-mă de urechea comandantului, 
îi şoptesc speriat: mă,jandarmii!" Comandantul,dând cinstea pe ruşine,o rupse 
la fugă peste ogoare,dovedindu-se o revelaţie şi în acest domeniu: nu degeaba 
fusese căprar la manutanţa infanteriei! Dar,fie dintr'un trecător dispreţ de 
moarte,fie dintr'o momentană eclipsă a "sângelui rece",el o luă tocmai spre sa¬ 
tul de care trebuia să fugă! "II ajung din urmă -se plânge Pătraşcu(ll 4 ),şi lu¬ 
crul trebue să fi fost deosebit de dificil,dată fiind convinsa tragere de inimă 
cu care o tulise "comandantul"- şi,prinzându -1 de mânecă„îl determin să vină 
după mine... Din clipa aceea,apuc eu înainte",- ceeace,evident,era o încălcare 
nu numai a disciplinei,dar şi a încrederii totale. în infalibilitatea şefului... 

Deşi^nu cunoşteau "topografia locului"(127) t cu chiu şi vai ajung să treacă 
graniţa în doi: al treilea haiduc rămăsese zălog în dandanaua din Vladimirovăţ. 
Cu efectivele astfel reduse,iată-i la Lăţunaş,în casa lui Neagu.Acesta." uitân - 
du-se la comandant -zice Pătraşcu(139)?- mi-a făcut semn să-i răspund dacă nu e 
el Căpitanul.l-am răspuns,desigur,că nu e el,căutând să schimb vorba. Omul a mai 
prins curaj ".- căci despre Căpitan îşi făcuse desigur alte impresii decât de ce 
îi era dat acum să aibă'n faţă... " Când s ' a convins că noi n u l-am văzut pe Că ¬ 
pitan în Germania .şi că nu ştim dacă trăeşte sau nu t a rămas cu ochii pironiţi 
în pământ ".Sănătoasa lui intuiţie ţărănească i-a spus ceea ce mulţi legionari 
bătrâni nu pricep nici astăzi: "In marea masă a poporului -scrie cu dreptate dl 
Pătraşcu(l40), trăia credinţa în viaţa Căpitanului » care era şl credinţa în 
biruinţa legionară " • 

La Lăţunaş,sosesc jandarmii."Comandantul sta pe aşternutul de paie şi se 
simţea bine acolo",decis să aştepte căderea nopţii; dar jandarmii,neştiind sau 
nepricepând această strategie,vin acasă la Neagu.Horia Sima nu simte nimic."Mă 
reped atunci la comandant şi-i spun că au venit jandarmii"; în clipa următoare, 
picioruşele "comandantului" scăpărau deja departe,săltând voiniceşte peste ară¬ 
turi ( 144 -I 45 ). De acum,"forţele" se despart,rămânând ca fiecare să facă revolu¬ 
ţie pe socoteală proprie.Orbecăind singur prin porumbişti,Pătraşcu are în sfâr¬ 
şit răgaz să reflecteze cum "acţiunile" acestea "atrag după ele noianul de ne¬ 
norociri care cad cu nemiluita pe capul celor dragi ai noştri"(l53-154): Caşi 
la Ofcea,bieţii ţărani din Lăţunaş erau duşi acum cu mâinile la spate la "cer¬ 
ce ţări",lăsându-şi casele în lacrimi şi blesrfceme.Când spunea că Horia Sima "are 
ceva inefabil,care îl ajută să cucerească pe semenul său şi să-l apropie până 
la topirea totală în căldura sufletului său"( 141 ),autorul nu-şi da poate seama 
că definea de fapt deochiul... Jandarmii,din păcate,erau departe de a putea a- 
precia înălţătoarele gânduri patriotice ale cavalerilor noştri; Pătraşcu căzu 

în mâna lor la Tigvanii Mari «Conştient că neplăcuta situaţie putea compromite 
" întregul viitor al M iş cării Legionare ,pe care îl vedea întruchipat în Horia 
Sima','el ar fi vrut să-şi facă seama* După cum văzuse că fac eroii lecturilor 
sale preferate,Sima dispusese ca fiecare om din ceată "să poarte la el otravă, 
de care urma să se facă uz în caz extrem"(100); dar pentrucă,pe lângă "Sherlock 
Holmes" el mai citise şi "Ţiganiada", întregul stoc de pastile se găsea la Ne- 
igru(160),care urma probabil să aprecieze el "cazul extrem" al fiecăruia... 

\ Cât despre "comandant",Pătraşcu nu ezită să ne dea o nouă probă de infali- 
bilul său simţ de orientare. După goana dela Lâţunaş,- rău impresionat de gro¬ 
solanele maniere ale jandarmilor români,el ar fi vrut să treacă înapoi în Ser¬ 
bia; "dând într'o pădure, s'a învârtit în jurul aceluiaş loc până dimineaţa .La 
ziuă s'a apropiat de un sat şi a întrebat pe o femeie unde se află.S'a crucit 
Icând a auzit că e... tot la Lăţunaş! Şi asta după o întreagă noapte de mers !", 
se minunează pe bună dreptate Pătraşcu. Rupt de oboseală şi desgustat de oameni, 
el s'a încredinţat atunci milostenieiunui săl a Ş de ţigani din Clopodia Veche, 
cari l-au predat,ca pe un copil neascultător,în mâna jandarmi 1 o r( 174) • 11 Lovi tura 
noastră va fi atât de fulgerătoare şi de violentă -spusese la plecare(20),încât 
va duce la nimicirea călăilor noştri... Voi să mă urmaţi,şi să credeţi că în 
inimile şi braţul nostru stă destinul Gărzii de Fier",- ceeace,perorat în poză 
de Napoleon,făcuse profundă impresie asupra lui Borobaru,Cârtiţă & Co.Acum,răs- 
bunătorul nedreptăţilor noastre seculare mergea gângurind după jandarmi,cu hai¬ 
nele brambura,îmbâcsi te de toate miasmele "redutelor" pe unde se luptase.... 
Otrava,cu care îmbia pe alţii,era acum cam departe; tocmai la Belgrad,în buzu¬ 
narele lui Negru! Aşa s'a sfârşit expediţia lui Horia Sima,de cucerire a Româ¬ 
niei Mari,în primăvara anului 1940! 

Ajuns aici cu povestitul,Pătraşcu nu mai spune dacă,în această situaţie,"co¬ 
mandantul" a mai ordonat ceva atentate; am. crede că nu! căci de astă dată,în 
mâna guvernului se aflau nu nişte bieţi oame ni ca Banea,Clime sau Codreanu, 
cari puteau fi expuşi fără nicio pagubă,ci însăşi prea preţioasa sa piele. 

înainte de plecarea caravanei din Berlin,sub presiunea evenimentelor exter¬ 
ne începuse în ţară o acţiune de destindere.Regele catadixise a sta de vorbă cu 
fruntaşii legionarilor rămaşi,consimţind eliberarea multora din lagăre şi în¬ 
chisori .Faptul, am văzut,nu plăcuse lui Horia Sima: fie pentrucă,în felul acesta, 
cantitatea de jertfă mai scădea,fie din altă pricină,tot importantă... Câţiva 
şefi legionari veniseră şi la Berlin,să se pună de acord cu grupul de refugiaţi* 
dar "comandantul" i-a privit de sus: el pregătea deja importanta expediţie... 
"Prin mijlocirea unora din foştii noştri camarazi -notează Pătraşcu(2)- duşma¬ 
nii Mişcării Legionare încercau să ne atragă pa căi de compromitere şi trădare " c 
păcate de care,când auzea Horia Sima,se încreţea carnea pe el... "Comandantul", 
‘care -cum văzurăm-căpătase "curajul de a înfrunta toate riscurile"(altora),"ve¬ 
dea panta primejdioasă pe care era împinsă Mişcarea Legionară în ţară"(20); de 
aceea,"în faţa încercărilor de ademenire şi a tuturor uneltirilor duşmane... în 
faţa mişeliei unora dintre foştii legionari » cari s'au pus în slujba trădării 
de neam şi legiune ",el întocmeşte "legământul" de care fu vorba,hotărît "să se 
împotrivească cu toată energia"(21)."Ac tul de apropiere si destindere .făcut de 
legionarii rămaşi în ţară... era combătut şi declarat fără valoare "(22),- mai 
ales că "se desfiinţaseră lagărele şi se dase o amnistie"(24)• 

Pare că singurul cusur al acestei destinderi consta în faptul că se făcea 
fără Horia Sima; când oamenii politici au început s£ stea de vorbă şi cu el,a 
devenit un copil bun. "într'o dimineaţă -povesteşte Pătraşcu,ajuns între timp 
la spital(l69)- mă trezesc cu sergentul instructor,care făcea de pază în camera 
mea,că vine şi-mi spune că Horia Sima a fost pus în libertate . Am rămas stupefi ¬ 
at .Ce putea să fie asta? Nu-mi venea să dau crezare la ceeace auzeam".Şi nici 
nu era de crezut,ştiut fiind că legionarii prinşi dispăreau fără urmă; ignorând 
interpretările "răutăcioase",autorul va atribui faptul tocmai "criminalei" de 
destinderi,atât de combătute! Dar "după câteva zile,la radio şi în jurnale s a 
publicat audienţa lui Horia Sima la rege.Era uşor de priceput că duşmanii noş¬ 
tri au început schimbarea metodelor de luptă. Dela teroare şi asasinate au evo ¬ 
luat la sforăria politică " t mai potrivită cu firea "comandantului"(170). 

Autorul nostru e dus şi el la Bucureşti.Aflandu—se la Inspectoratul Jandar¬ 
meriei,de unde se conducea "acţiunea de măcinare a vieţilor legionare"(173)*"ne 
trezim -spune Pătraşcu( 177) — că intră comandantul pe uşa(^ca la el acasă) .Era 
îmbrăcat în haine noi... purta un pardesiu deschis de vară~şT~cum eră aranjt cu 
îngrijire,cu greu putea să re cunoască cineva în el pe teroristul pe riculos,aşa 
cum îi mersese vestea".Asasinul Căpitanului,Bengliu,"foarte satisfăcut,ne pri- 
vea cu un aer de protector".El a povestit celor doi tineri "cum a văzut pe Ca- 

pitan la închisoarea Doftana.L-a acuzat acolo că el purta vina de a fi introdu 
în România metodele violente şi teroriste".Horia Sima a răspuns că "toate aces-\ 
te lucruri fac parte dintr'un trecut pe care trebue să-1 uităm cu toţii «Sunt 
vremuri grele pentru ţară şi acum toţi Românii avem datoria de a ne uni pentru 
a o salva"(l78): exact cuvintele lui Călinescu după asasinarea Căpitanului!... 
Cine ar putea recunoaşte în ele pe autorul belicosului "legământ dela Berlin? 
Vremurile erau într'adevăr grele; greutatea lor începuse însă ceva mai înainte 
de începutul unor atentate aşa de aprig combătute de Corneliu Codreanu şi de 
Gheorghe Clime,- şi din aceeaşi pricină,desigur. 

Ca să uşureze vremile,"comandantul" se înţelege deci cu Carol pentru intro¬ 
ducerea unor foarte importante reforme: schimbarea numelui F.R.N.-ului,schimba¬ 
rea uniformei lui Călinescu,o mai mare participare a "tineretului" la treburile 
publice ("ca să nu se pronunţe direct numele de legionar"),şi altele la fel de 
substanţiale.Dar regele,ştiind de-acum pe cine are'n faţă,se proclamă singur 
şef a l partidului cu firma schimbată,luând pe Urdăreanu ca şef de stat-major. 

Şi nu s'a înşelat: Horia Sima,înţelegător al greutăţii vremurilor,lansează to- 
tuş un apel către legionari,să se înscrie în partidul prezidat de cel ce le gâ- 
tuise şeful(l8l). Cu venirea lui Horia Sima -conclude cu convingere Pătraşcu 
(183)- " se oprise alunecarea spre compromis şi compromitere pentru câteva lo- 

( curi de miniştri în perspectivă"; într'adevăr,compromiterea se face acum. pentru 
numai un loc de sub-secretar,pe care,întâmplător desigur,îl ocupă chiar "coman¬ 
dantul"! Şi chiar imediat după adeziunea legionarilor la Partidul Naţiunii(200)! 
Şi asta,în guvernul unui oarecare Tătărăscu... Că Partidul Naţiunii era,caşi 
FRN,o formaţie personală a regelui^,ne-o spune r Pătraşcu la p.203,- unde ni se 

I explică şl avansurile regale faţă de dl Sima: regele dorea în fruntea Legiunii 
"un om cât mai îndepărtat ca structură de esenţa Mişcării,adică cineva care să 
fie cât mai puţin legionar în sine",aşa că îşi găsise omul... 

( Bine se simte dl Sima şl în guvernul Gigurtu.Din păcate,vine svonul unor 
pretenţii teritoriale maghiare şi bulgare(204)#0 demisie răsunătoare,pe motive 
patriotice,i-ar creşte acţiunile.Făcând-o în ascuns de ceilalţi miniştri legio¬ 
nari ( 206) ,s 'ar pune şi mai în relief,făcându-se cotat ca cel mai intransigent, 
în fapt -notează autorul(205)- "demisia lui Horia Sima din guvern a produs o 
impresie excelentă în sânul Mişcării": e tocmai ce trebuia în epoca aceea de 
nesiguranţă a şefiei! 

Dar Pătraşcu nu ne lămureşte totuşi un lucru pe care-1 credem important: 
Vorbind de tratativele legionarilor cu Carol II,omul "acţiunii de teroare şi 
crime"(17)idânsul afirma la p.19 că "peste toţi bunii luptători,peste sufletele 
curate şi aflate mereu în poziţia intransigentă a luptei noastre,aceste ştiri 
au căzut ca o lovitură de trăznet" • î ntrebăm: de cej-nii Mi r o no viei, B i d e a nu 
şi ceilalţi,stând de vorbă cu Palatul,corniteau un act de mişelie,compromitere, 
ba chiar trădare de neam,- iar Horia Sima,făcând acelaş lucru,era erou? Când 
Alexandru Gregorian,care nu fusese^niciodâtă legionar,a îmbrăcat uniforma"Fron- 
tului Renaşterii",Horia Sima s'a făcut foc şi pară: "Bietul comandant! -exclamă 
poetic Pătraşcu(86)- Pe el,care niciodată nur-şi pierdea măsura gesturilor şi a 
cuvintelor,l-am cum văzut cum s'a indignat în faţa acestui exemplu şi cum din 
răscolirea fiinţei lui interioare o mică amărăciune a pătruns în afară,căutând 
să se strângă în colţul gurii"; ei bine: de ce cuzistul Gregorian,acceptând de 
la Carol postul de ataşat de presăT,comTtea o "dezertare din rândurile tinereţii 
luptătoare",căzând în tagma "foştilor studenţi antisemiţi" cari "au folosit 

I tot trecutul lor ca trambulină pentru o carieră răsunătoare",- iar legionarul 
Horia Sima,primind dela acelaş Carol postul de ministru,corni tea o virtute? De 
ce sunt ocărîţi vlădicii că tămâiau un rege,dela care "comandantul" avea să ac¬ 
cepte demnităţi(222)? Şi de ce a mai fost atunci nevoie de toată mascarada "ex¬ 
pediţiei" din Banat,de vreme ce posibilitatea de vorbit cu Carol o aduseseră 
deja emisarii veniţi la Berlin?.. Oricât de fireşti ar fi aceste întrebări,pen¬ 
tru lume normală,- nu ne gândim,desigur,să clintim de un singur milimetru "cre¬ 
dinţa unor oameni ce şi-au depus creierul la magazia grupului... 

f Ultima"acţiune" revoluţionară,descrisă în cartea lui Pătraşcu,e "lovitura" 
/dela 3 Septembrie.Dacă regele nu schimba brusc "orientarea externă a politicei 
^româneşti" -scrie d-sa(202)- o Legiune organizată "l-ar fi putut constrânge la 
abdicare"; altfel,pentru dl Sima putea să şi rămână! Şefia sa ^nsă era preccară, 
Profesorul Ion Zelea Codreanu -se plânge autorul(21l)- "a început să se simtă 
tot mai îndepărtat de Legiune,care lupta din greu alături de Horia Sima",- de 
unde noi înţelegem că bătrânul şi mult încercatul patriarh al Mişcării se sim¬ 
ţea îndepărtat de "legiunea" dlui Sima,ci nu de Legiune.Corneliu Georgescu "nu 
vedea nicio primejdie în faptul că Horia Sima e şeful Legiunii"(212),dar afir- 

maţia arată mai mult haz de necaz decât entuziasm.Le altfel,unii fruntaşi "lă¬ 
sau să se strecoare în sufletul omului că Horia Sima ar purta răspunderea asa¬ 
sinării legionarilor de către regimul lui Carol II"(212).Deschiderea acestui 
proces ar fi putut avea consecinţe din cele mai neplăcute pentru eroul nostru. 
Rămas atâta timp de capul lui,nici n'ar fi fost capabil să suporte acum altă 
şefie.0 spune tot Pătraşcu,cu obişnuita-i sinceritate: "Nu e simplu pentru ci¬ 
neva -zice elt2lC)- să se obişnuiască cu comanda altuia,atunci câ nd a fost Şi 
el la~rândui lui ispitit de ambiţii luciferice.E boală grea sufleî^scă şi nu ■ 
se "vindecă cu uşurinţă".Trebuia deci acţionat.Cea mai populară acţiune ar fi 
fost contra regelui,- mai ales că atunci fierbea şi problema cedării ransil 
niei şi Dobrogei."înşişi unii din susţinătorii acestux regim -notează autorul 
(140)-.vedeau prea bine greşelile mari ce s'au făcut,dar nu aveau mdrăsneala 
necesară să spună celor vinovaţi adevărul în faţă ,- şi^ nici curajul^moral de _a 
trage toate consecinţele convingerilor lo_r din urmă” : întocmai ca simiştn... 

7 "Comandantul" dă prin urmare "dispoziţii ca să se pregătească o lovitură 
înarmată a legionarilor"(217)•Cum a organizat-o, o ştie toată lumea.tn manifes¬ 
tul lansat,,el asigură că Mişcarea Legionară "^şi asumă toată^ răspunderea si¬ 
tuaţiei şi a viitorului României " - ceeace ne poate încă odată da măsura respon¬ 
sabilităţii fostului şef.,- mai ales dacă ne gândim că*în ciuda imenselor posi¬ 
bilităţi de care di spunea,Corneliu Codreanu nu avusese această cutezanţă: poate 
din prea mare respect şi drag de ţara sa. Vedem însă,de astă dată,un gest de 
omenie,cu care nu eram obişnuiţi în celelalte "acţiuni": pe generalul Petrovi- 
cescu -scrie Pătraşcu(228)- "mi- a m făcut o datorie să-l anunţ,ca să se pună la 
adăpost pentru orice eventualitate". "Eventualitatea" ar fi fost,ca în toate 
"loviturile" dlui Sima,bogată în "jertfe"; dar " armata ,prin generalul Coroamă, 
a refuzat să verse sânge românesc nevinovat pentru Carol II, determinându-1 pe 
acesta să abdice în ziua de 6 Septembrie şi să fugă în străinătate"(239)•Aşa au 
scăpat cu viaţă cei ce se mai găseau în închisori,cum şi mâna^de eroi ce luptau 
la cele câteva instituţii ocupate în oraşele de provincie,-^în ţiap coman¬ 
dantul" era ascuns la Braşov # în casa unui prieten,"cocoţată într'un vârf ae 
deal",l)ngă noua graniţă cu Ungurii(238)... Sta liniştit,"la cină cu gazdele", 
când Pătraşcu a mers seara să-i raporteze moartea câtorva legionari la Braşov 
şi Constanţa»- Amintirile lui Pătraşcu se încheie,din păcate,aici,aşa c) n avem 
cum. gusta explicaţiile,desigur la fel de savuroase,ale altor pocinoguri,precum 
"rebeliunea " f "complotul" de la Rostock, fuga în Italia,etc. 


Din toată cartea se desprinde nesfârşita încredere a autorului în şef, pe 
lângă care se simte ispitit să joace rolul lui Moţa* Are pagini de nobilă duio¬ 
şie camaraderească,când îşi aminteşte de cei dispăruţi,dar niciodată nu se în¬ 
treabă de cauza asasinării lor. Trecând cu trenul pe lângă Greoni,satul în care 
s 'a născut şi a copilărit doctorul Ion Iovu,notează: "Aici trăesc părinţii săi 
bătrâni şi nemângâisţi,precum şi soţia lui rămasă văduvă şi cu un copilaş... 
Deşi ştiau că a fost ucis,oamenii aceştia au trimis la mine la spital să mă în¬ 
trebe dacă nu cumva am auzit de el prin Germania.•• 0 atitudine firească mă 
făcea să mă simt jenat,mergând spre libertate şi spre casă,atunci când camarazi 
dragi de-ai noştri au căzut prin locuri necunoscute şi, aşteptaţi mereu de ai 
lor r ştiam bine că nu se vor mai întoarce niciodată"(l71-172). 

Deasemenea,în vizita la Vurpăr(Sibiu): "Din curte se auzea un plânset ne¬ 
stăpânit de femeie sdrobită de durere* Mama lui Ion Banea mă aştepta,dar vă- 
zându-mă singur, a căzut prăbuşită pe nişte lemne de lângă casă şi în cuvinte 
sfâşietoare îşi evoca fiul pierdut* N am mai avut tărie şi nici voinţă ie a 
rezista acestui val de durere,care ne copleşea sufletele.Ecoul plânsului^de^ 
atunci ne-a pătruns parcă în sânge şi în suflet şi azi parcă mai continuă să 
vibreze pe coardele obosite ale nervilor* M am apropiat încet de ea şi nu pă¬ 
ţeam nici gura s'o deschid pentru a-i spune două vorbe de mângâiere.Cuvintele 
mi se opreau în gât ca nişte aşchii uscate.M'am aşezat apoi pe lemne alături de 
ea.După mine a venit şi soţia mea cu copilul,iar din casă au apărut cele două 
copile cu tatăl orb şi neputincios.Am plâns cu toţii,stând în jurml mamei,lip¬ 
sită de cel mai drag copil al ei.De ;la un timp ea s'a liniştit şi odată cu ea 
au încetat şi ceilalţi.într'o tăcere ca de plumb am stat toţi cu gândul la ace¬ 
la care n'a mai venit şi a cărui amintire am trezit-o eu prin întoarcerea mea.. 
Prin pacea serii pătrundea duhul de dincolo de mormânt şi cu el venea Ion Banea 
ca să ureze noapte bună părinţilor cari,lipsi ţi de somn,îngână un fir de po¬ 
veste mută în casa de pe coasta din deal"(l9^)• 

Sguduitoarea durere din această povestire,multiplicată în câteva mii de 
case pe toate plaiurile româneşti, a fost tristul efect al cooperării câtorva 

creiere bolnave,cu colaborarea,din partea legionarilor,a lui Horia Sima.Răspun-\ 
derea lui reiese cât se poate de clar din cartea lui Pătraşcu.Cu riscul lămurit ^ 
al îndolierii atâtor mii de case legionare,el a lucrat îndemoniat la "răsbuna- 
rea" Căpitanului.Avea nevoie Corneliu Codreanu de această răsbunare? Şi fost-a 
el,în adevăr,răsbunat cu pielea unui oarecare Călinescu?... 

Mocanul dela Sâmbăta,care era Pătraşcu,a prevăzut apusul legionar al fostu¬ 
lui comandant.Misiunea lui -zice autorul(242), "a fost să îmbrăţişeze întreaga 
Legiune şi să înmănunchieze toate elementele sănătoase şi creatoare. El trebuia 
să păstreze fiinţa Legiunii nealterată f ferind-o de orice erezie care ar fi în ¬ 
cercat să-i desfigureze profilul ei moral 11 . Prin el trebuia să biruie " princi ¬ 
piul de unitate internă în sânul Legiunii"• " Ne-ai spus adeseori -ameninţă Pă- 
traşcu(243)- că vei rămâne credincios luptei legionare până la capătul vieţii "• 
Să nu joace deci de-a Legiunea; altfel -avertizează autorul( 213)»''chiar când 
elemente din sânul ei au încercat s'o ducă pe alte drumuri decât acele indicate 
de creatorul ei,Căpitanul,- acestea s'au eliminat dela sine,după cum se elimină 
toxinele dintr'un corp sănătos". A avut gură rea Pătraşcu: e tocmai ce s'a în¬ 
tâmplat eroului povestirii sale! 

Mişu Tase caracteriza astfel pe Pătraşcu: "E ca un câine credincios al co¬ 
mandantului .N eşti ind cine se apropie cu gânduri bune,şi cine nu,,el mârâie la 
toată^lumea" .Simplitatea aceasta ajută însă sincerităţii cărţii.De multe ori, 
în^faţa unor scene de mare naivitate,te întrebi dacă autorul are gust de glumă. 
Dar nu! El scrie serios.E tocmai ceeace dă valoare cărţii.Şi atunci,uimirea ce¬ 
dează locul unei nesfârşite dureri ,când_c^onsta/ţi de ce mâini au depins vieţile 
atâtor camarazi,imobilizaţi în lagăre şi închisori ,1a cheremul tuturor năsbâtii % 
lor~aduse într'un creier aventuros de o imaginaţie fecundată de excesiva lectu¬ 
ră"*"^ romanelor criminale .Desprindeţi din lectura cărţii reala figură a "comman- 
dantului",ca să vă puteţi da seama de ce posedat al aventurii a depins viaţa 
lui Corneliu Codreanu şi a lungului şir de comandanţi,dintre cari cei mai mulţi 
abia de auziseră de numele impulsivului "coleg" dela Brad! 

Fără bălţile de sânge ce-a lăsat în urmă,,aventuri de felul celor descrise 
de Pătraşcu ar putea constitui şi o lectură plăcută,putându-se face din ele 
chiar filme de copii. Horia Sima,Borobaru f Lică,Cârtiţă Boian,- reies din carte 
în pantalonaşi scurţi şi cu bretele, nu în coif şi zale.Copii neastâmpăraţi, 
ce dau foc casei părinţeşti: sunt eroii cărţii "Din viaţa legionară"; dar din 
viaţa "legionară" de după moartea lui Corneliu Codreanu.- 

Petre Vălimăreanu ("Vatra",Mai 1953*Roma) 

















